CELEX: 32010D0183
Language: sk
Date: 2010-02-16 00:00:00
Title: 2010/183/: Rozhodnutie Rady zo  16. marca 2010 , ktorým sa mení a dopĺňa rozhodnutie 2009/459/ES o poskytnutí strednodobej finančnej pomoci Spoločenstva Rumunsku

30.3.2010   
            
            
               SK
            
            
               Úradný vestník Európskej únie
            
            
               L 83/19
            
         ROZHODNUTIE RADY
   zo 16. marca 2010,
   ktorým sa mení a dopĺňa rozhodnutie 2009/459/ES o poskytnutí strednodobej finančnej pomoci Spoločenstva Rumunsku
   (2010/183/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 332/2002 z 18. februára 2002, ktorým sa zavádza systém strednodobej finančnej pomoci pre platobné bilancie členských štátov (1), a najmä na jeho článok 5 druhý pododsek v spojení s jeho článkom 8,
   so zreteľom na návrh Komisie predložený po porade s Hospodárskym a finančným výborom (HFV),
   keďže:
   
               (1)
            
            
               Rozhodnutím 2009/458/ES (2) Rada poskytla Rumunsku vzájomnú pomoc a rozhodnutím 2009/459/ES (3) Rada poskytla Rumunsku strednodobú finančnú pomoc.
            
         
               (2)
            
            
               Rozsah a intenzita finančnej krízy ovplyvňujúcej Rumunsko vyžaduje revíziu podmienok hospodárskej politiky, za ktorých sa plánovalo vyplácanie splátok finančnej pomoci, s cieľom zohľadniť vplyv rozsiahlejšieho zníženia reálneho HDP, než sa očakávalo.
            
         
               (3)
            
            
               Rozhodnutie 2009/459/ES by sa preto malo zodpovedajúcim spôsobom zmeniť a doplniť,
            
         PRIJALA TOTO ROZHODNUTIE:
   Článok 1
   Rozhodnutie 2009/459/ES sa týmto mení a dopĺňa takto:
   
               1.
            
            
               V článku 3 ods. 5 sa písmeno a) nahrádza takto:
               
                           „a)
                        
                        
                           vykonávanie jasne stanoveného strednodobého fiškálneho programu s cieľom dostať deficit verejných financií pod referenčnú úroveň 3 % HDP uvedenú v zmluve, a to v časovom horizonte a pri postupe konsolidácie, ktoré sú v súlade s odporúčaniami Rady pre Rumunsko prijatými v rámci postupu pri nadmernom deficite;“.
                        
                     
         
               2.
            
            
               V článku 3 ods. 5 sa písmeno b) nahrádza takto:
               
                           „b)
                        
                        
                           prijatie a vykonávanie ročných rozpočtov na rok 2010 a nasledujúce roky v súlade s postupom konsolidácie stanoveným v dodatkovom memorande o porozumení;“.
                        
                     
         Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Rumunsku.
   Článok 4
   Toto rozhodnutie sa uverejní v Úradnom vestníku Európskej únie.
   
      V Bruseli 16. marca 2010
      
         
            Za Radu
         
         
            predsdníčka
         
         E. SALGADO
      
   
   
      (1)  Ú. v. ES L 53, 23.2.2002, s. 1.
   
      (2)  Ú. v. EÚ L 150, 13.6.2009, s. 6.
   
      (3)  Ú. v. EÚ L 150, 13.6.2009, s. 8.